समय-समय पर पीएसए जांच कराना बहुत अच्‍छा तरीका है। यदि प्रोस्‍टेट कैंसर का पता शुरूआती अवस्‍था में हो जाये तो इसका उपचार आसानी से हो सकता है। इसके लिए नियमित पीएसए ब्‍लड टेस्‍ट करायें। 1990 के दशक में शुरू हुई जांच की इस प्रक्रिया के बाद से प्रोस्‍टेट कैंसर के कारण होने वाली मौतों की संख्‍या कम हुई। अगर प्रोस्‍टेट ग्रंथि में असामान्‍य वृद्धि या संक्रमण हो तो पीएसए जांच करायें। परिणाम पॉजिटिव आने पर चिकित्‍सक प्रोस्‍टेट की बॉयोप्‍सी की अनुशंसा करते हैं।